CELEX: 22009D0027
Language: mt
Date: 2009-03-17 00:00:00
Title: Deċiżjoni tal-Kumitat Konġunt taż-ŻEE Nru 27/2009 tas- 17 ta’ Marzu 2009 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

28.5.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 130/19
               
            DEĊIŻJONI TAL-KUMITAT KONĠUNT TAŻ-ŻEE
      Nru 27/2009
      tas-17 ta’ Marzu 2009
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 5/2009 tal-5 ta’ Frar 2009 (1).
               
            
                  (2)
               
               
                  Regolament tal-Kummissjoni (KE) Nru 597/2008 tal-24 ta’ Ġunju 2008 li jemenda r-Regolament (KE) Nru 372/2007 li jistipula limiti ta’ migrazzjoni transizzjonali għall-plastifikanti fil-gaskits f’għotjien intiżi biex jiġu f’kuntatt mal-ikel (2) għandu jkun inkorporat fil-Ftehim.
               
            
                  (3)
               
               
                  Direttiva tal-Kummissjoni 2008/60/KE tas-17 ta’ Ġunju 2008 li tistabbilixxi l-kriterji speċifiċi tal-purità ta’ sustanzi li jagħtu ħlewwa għall-użu f’oġġetti tal-ikel (Verżjoni kodifikata) (3) għandha tiġi inkorporata fil-Ftehim.
               
            
                  (4)
               
               
                  Deċiżjoni tal-Kunsill 2008/478/KE tas-17 ta’ Ġunju 2008 li temenda d-Deċiżjoni 1999/217/KE fir-rigward tar-reġistru ta’ sustanzi ta’ taħwir użati fi jew fuq oġġetti tal-ikel (4) għandha tkun inkorporata fil-Ftehim.
               
            
                  (5)
               
               
                  Rakkomandazzjoni tal-Kummissjoni 2008/103/KE tal-4 ta’ Frar 2008 dwar programm ikkoordinat ta’ monitoraġġ mill-Komunità għall-2008 biex tiġi aċċertata l-konformità mal-livelli massimi ta’ residwi ta’ pestiċidi ġewwa u fuq iċ-ċereali u ċerti prodotti oħra li joriġinaw mill-pjanti u li tikkonċerna programmi nazzjonali ta’ monitoraġġ għall-2009 (5) għandha tkun inkoporata fil-Ftehim.
               
            
                  (6)
               
               
                  Direttiva 2008/60/KE tħassar id-Direttiva tal-Kummissjoni 95/31/KE (6) li hi inkorporata fil-Ftehim u li konsegwentement għandha titħassar skont il-Ftehim.
               
            
                  (7)
               
               
                  Din id-Deċiżjoni m’għandhiex tapplika għal-Liechtenstein,
               
            IDDEĊIEDA KIF ĠEJ:
      Artikolu 1
      Kapitolu XII tal-Anness II għall-Ftehim għandu jiġi emendat kif ġej:
      
                  (1)
               
               
                  Ir-raba’ inċiż (Direttiva tal-Kummissjoni 95/31/KE) tal-punt 16 (Direttiva tal-Kunsill 78/663/KEE) u t-test tal-punt 46a (Direttiva tal-Kummissjoni 95/31/KE) għandhom jiġu mħassra.
               
            
                  (2)
               
               
                  Dan l-inċiż li ġej għandu jkun miżjud mal-punt 54v (Deċiżjoni tal-Kummissjoni 1999/217/KE):
                  
                              “—
                           
                           
                              
                                 32008 D 0478: Deċiżjoni tal-Kummissjoni 2008/478/KE tas-17 ta’ Ġunju 2008 (ĠU L 163, 24.6.2008, p. 42).”
                           
                        
            
                  (3)
               
               
                  Dan li ġej għandu jiżdied fil-punt 54zzzr (Regolament tal-Kummissjoni (KE) Nru 372/2007):
                  “ , kif emendat b’:
                  
                              —
                           
                           
                              
                                 32008 R 0597: Ir-Regolament tal-Kummissjoni (KE) Nru 597/2008 tal-24 ta’ Ġunju 2008 (ĠU L 164, 25.6.2008, p. 12).”
                           
                        
            
                  (4)
               
               
                  Il-punt li ġej għandu jidħol wara l-punt 54zzzx (Regolament tal-Kummissjoni (KE) Nru 345/2008):
                  
                              “54zzzy.
                           
                           
                              
                                 32008 L 0060: Direttiva tal-Kummissjoni 2008/60/KE tas-17 ta’ Ġunju 2008 li tistabbilixxi l-kriterji speċifiċi tal-purità ta’ sustanzi li jagħtu ħlewwa għall-użu f’oġġetti tal-ikel (Verżjoni kodifikata) (ĠU L 158, 18.6.2008, p. 17).”
                           
                        
            
                  (5)
               
               
                  Taħt l-intestatura “ATTI LI TAGĦHOM IL-PARTIJIET KONTRAENTI GĦANDHOM JIEĦDU NOTA” il-punt li ġej għandu jiġi mdaħħal wara l-punt 64 (Rakkomandazzjoni tal-Kummissjoni 2007/196/KE):
                  
                              “65.
                           
                           
                              
                                 32008 H 0103: Rakkomandazzjoni tal-Kummissjoni 2008/103/KE tal-4 ta’ Frar 2008 dwar programm ikkoordinat ta’ monitoraġġ mill-Komunità għall-2008 biex tiġi aċċertata l-konformità mal-livelli massimi ta’ residwi ta’ pestiċidi ġewwa u fuq iċ-ċereali u ċerti prodotti oħra li joriġinaw mill-pjanti u li tikkonċerna programmi nazzjonali ta’ monitoraġġ għall-2009 (ĠU L 36, 9.2.2008, p. 7).”.
                           
                        
            Artikolu 2
      It-testi tar-Regolament (KE) Nru 597/2008 u tad-Direttiva 2008/60/KE, Deċiżjoni 2008/478/KE u Rakkomandazzjoni 2008/103/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-18 ta’ Marzu 2009, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippublikata fis-Sezzjoni ŻEE u fis-Suppliment ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, is-17 ta’ Marzu 2009.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 73, 19.3.2009, p. 38.
      
         (2)  ĠU L 164, 25.6.2008, p. 12.
      
         (3)  ĠU L 158, 18.6.2008, p. 17.
      
         (4)  ĠU L 163, 24.6.2008, p. 42.
      
         (5)  ĠU L 36, 9.2.2008, p. 7.
      
         (6)  ĠU L 178, 28.7.1995, p. 1.
      
         (*)  M’huma indikati l-ebda rekwiżiti kostituzzjonali.